Uppskot til løgtingslóg um broyting í løgtingslóg um útleigan av bústøðum Frágreiðing Við uppskotinum verður treytin um, at ikki vinnulig útleiga bara kann fevna um leigumál á sama bústaði, har útleigari og húski hansara búgva, strikað. Uppskotið heimilar harafturat Almannaverkinum at gera avtalur við privatar útleigarar um ávísingarrætt til leigubústaðir, eins og leigunevndin við uppskotinum fær heimild at taka støðu til ta leigu, sum partarnir sínámillum hava avtalað.